Suchinthana/ta-wikipedia huggingface dataset:
மரச்சாறேற்றம்

மரச்சாறேற்றம் (ascent of sap) என்பது தாவரங்களின் கடத்தி  இழையத்தின்வழி  நீரையும் கனிமங்களையும் வேரிலிருந்து தாவர உச்சிக்கு மேல் நோக்கி நகர்த்துவவதாகும். கடத்திக்கலங்கள் என்பது  உயிரற்ற கலங்ளைக் கொண்ட சிக்கலான மரவகை இழையமாகும். பல்வேறு தாவரக் குழுக்களிலும் காணப்படும் கடத்திக்கலத்தின் செயற்கலங்கள் உயிரற்றவை.  இவை குழல் உறுப்புகளையும் சுமப்பிகளையும் தம்முள் கொண்டவை. இவ்விரு கல வகைகளும் தடித்த, மரப்பசையாக மாறிய இரண்டாம் நிலை கலச் சுவர்களைக் கொண்ட  முதிர்நிலையில் இறந்துபட்டவையாக அமைபவை. இந்நிகழ்வினை விளக்க பல்வேறு  இயங்குமுறைகள் முன்வைக்கப்பட்டாலும்  இணைதல்-இழுத்தல் இயங்குமுறையே சான்றுகள் உடையதாகவும் பலரது ஏற்பைப் பெற்றதாகவும் உள்ளது. இணைதல்-இழுத்தல்  இயங்குமுறை , சில உயிருள்ள தாவரங்களில் வெளிப்படையாகக் காணப்படும் பேரளவிலான எதிர் அழுத்தம் காரணமாக, விமர்சிக்கப்பட்டாலும், செய்முறை,,  உற்றுநோக்கியறிந்த தரவுகள் ஆகியன இம்முறைக்கு  சான்றாகவே உள்ளன. . மிக அண்மையில் முன்வைத்த துலங்கல் அழுத்தக் கொள்கை செகதீச சந்திர போசு அவர்களால் முன்வைக்கப்பட்ட இன்றியமையாத கொள்கையின் ஒரு பதிப்புருவை  ஏற்கிறது. இருப்பினும் ஆய்வுசார்  சான்றுகள் இதனை  ஏற்கவில்லை.

மரச்சாற்றின் கூறுகள் 
தாவரத்தின் சாற்றில் இருவகைக் கூறுகள் உள்ளன.  இவை கடத்து நீர்மம், உணவு நீர்மம் என்பனவாகும்,  இவை இரண்டுமே உட்கூற்றில்  வேறுபட்டவை. உணவு நீர்மத் தில்நீரும் சர்க்கரையும் காலக இயனியும் அமைந்துள்ளன.

சாறேற்றக் கோட்பாடுகள் 
தாவர நீர்மங்கள் துறையில் பேராசிரியரான பிரெஞ்சு நாட்டவர்  என்றி காய்ன் அவர்களது மென் படலங்கள் குறித்த மாற்றுக் கொள்கையை முன்வத்தார்.  இந்தக் கோட்பாடு உயரமான மர உச்சிகளுக்கு எப்படி சத்து நீர்மம் கொண்டுசெல்லப்படுகிறது என்பதை விளக்க முயன்றது. இது இணைத்தல் இழுத்தல் கோட்பாட்டுக்கு மாற்ராக வைக்கப்பட்டது.
மிக உயரமான மரங்களின் உச்சிப் பகுதிகளில் கடத்து குழல்கள் மரச்சாறாலான மென்படலங்களால் மூடப்பட்டுள்ளன என இக்கொள்கை கருதுகிறது. குழல்களின் சுவர்களோடு மரச்சாறு நேரடியாகத் தொடர்பு கொள்கிறது. வாண்டர் வால்சு விசைகள் விளைவாக குழாயின் சுவரிலிருந்து அது அமைந்திருக்கும் தொலைவைப் பொறுத்து மென்படலத்தின் அடர்த்தி வேறுபடுகிறது. இந்த அடர்த்தி வேறுபாடு துலங்கலாக ஒரு "பிணைப்பகற்றும் அழுத்தத்தை" உருவாக்குகிறது. குழாயின் சுவரிலிருந்து அமைந்திருக்கும் தொலைவைப் பொறுத்து இதன்அளவும் மாறுபடுகிறது. (நீர்மத்தின் பெரும்பாலான பகுதியில் நிலவும் அழுத்தத்தினின்றும் வேறுபட்ட அழுத்தமே பிணைப்பகற்றும் அழுத்தம் ஆகும்; இந்த நீர்மம் தனது மேல் மட்டத்துடன் வினையாற்றுவதால் ஏற்படுகிறது. இந்த வினையாற்றுதல் ஒரு அழுத்தத்தை உருவாக்கும். அது நீர்மத்தின் பிற பகுதிகளில் காணும் அழுத்தத்தை விட அதிகரித்தோ குறைந்தோ காணப்படும்.) மரத்தின் இலைகள் நீராவிப்போக்கில் ஈடுபடும்போது கடத்தி குழல்களில் நீர் உறிஞ்சப்படுகிறது; இதனாலேயே குழாயினுள் மரச்சாற்றுப் படலத்தின் தடிமன் அதன் உயரத்துடன் மாறுபடுகிறது. பிணைப்பகற்றும் அழுத்தம் படலத்தின் தடிமன் சார்ந்து வேறுபடுவதனால் நீராவிப் போக்கின்போது இந்த அழுத்தத்தில் காணும் சரிவு வாட்டம் உயருகிறது. குழாயின் அடிப்பகுதியில் (இங்கு படலம் பெருமத் தடிமனுடன் இருக்கும்) அழுத்தம் அதிகமாகவும் அதன் மேற்பகுதியில் அழுத்தம் குறைவாகவும் இருக்கும் (இங்கு படலம் பேரளவு மெல்லியதாக இருக்கும்). படலத்துக்குள்ளேயே காணப்படும் இந்த இடம்சார் வேறுபாடு மரச்சாற்றை மேல்நோக்கித் தள்ளும் நிகர விசையை உண்டாக்குகிறது.

மேற்கோள்கள்

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தாவர உடலியங்கியல்
தமிழக ஆசிரியர்கள் தொடங்கிய தாவரவியல் கட்டுரைகள்
என். டி. சண்முகம்

என். டி. சண்முகம்  என்பவர் ஓர் இந்திய அரசியல்வாதியும், முன்னாள் உணவு பதப்படுத்தும் தொழில்துறை அமைச்சரும் ஆவார். இவர் 1998 மற்றும் 1999 ஆகிய ஆண்டுகளில் நடந்த மக்களவை தேர்தலில், வேலூர் மக்களவைத் தொகுதியிலிருந்து,  பாட்டாளி மக்கள் கட்சி சார்பாக போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

12வது மக்களவை உறுப்பினர்கள்
13வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாட்டைச் சேர்ந்த ஒன்றிய அமைச்சர்கள்
பாட்டாளி மக்கள் கட்சி அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
ஜீ. மோகன்தாசன்

ஜீ. மோகன்தாசன் என்பவர் இந்திய அரசியல்வாதியும், முன்னாள் தமிழகச் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், பூம்புகார் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள்  

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
புறப்பரப்பு அறிவியல்

புறப்பரப்பு அறிவியல் (Surface science) என்பது பருப்பொருள்களின் ஏதேனும் இரண்டு நிலைகளின் இடைமுகங்களில் அதாவது திண்மம்–நீர்மம் இடைமுகங்கள்,  திண்மம்–வளிமம் இடைமுகங்கள்,  திண்மம்–வெற்றிடம் இடைமுகங்கள் மற்றும் நீர்மம்–வளிமம் இடைமுகங்கள் உள்ளிட்ட இடைமுகங்களில் இயற்பிய மற்றும் வேதியிய நிகழ்வுகளைப் பற்றிய ஆய்வியலாகும். புறப்பரப்பு இயற்பியல் மற்றும் புறப்பரப்பு வேதியியல் ஆகிய களங்களை உள்ளடக்கியதாகும். இதனோடு தொடர்புடைய நடைமுறைப் பயன்பாடுகள் புறப்பரப்பு பொறியியல் என்று வகைப்படுத்தப்படுகின்றன. இந்த அறிவியலானது பலபடித்தான வினைவேக மாற்றம், குறைக்கடத்தி சாதன கட்டமைப்பு, எரிபொருள் மின்கலங்கள் மற்றும் ஒட்டுபொருள்கள் போன்றவற்றைக் குறித்த கருத்தியல்களை உள்ளடக்கியுள்ளது . புறப்பரப்பு அறிவியல் என்பது இடைமுகம் மற்றும் கூழ்ம அறிவியலோடு நெருங்கிய தொடர்புடையது. இடைமுக வேதியியல் மற்றும் இடைமுக இயற்பியல் போன்றவை இரண்டிற்குமான பொதுவான பாடப்பொருளாகும்.

வரலாறு 
புறப்பரப்பு வேதியியல் களமானது பவுல் சேபாட்டியரால் முன்னெடுக்கப்பட்ட ஐதரசனேற்றத்தின் மீதான பலபடித்தான வினைவேக மாற்றம் மற்றும் பிரிட்சு ஏபரின் ஹேபர் செயல்முறை ஆகியவற்றுடன் தொடங்கியது. இர்வின் லாங்மூர் என்பவதும் இந்த ஆய்வியலின் நிறுவநர்களில் ஒருவராவார். இவர் அறிவியல் பருவ இதழ்களில் புறப்பரப்பு அறிவியல் என்ற பெயரையும் முன்மொழிந்தவர் ஆவார். லாங்மூர் உட்கவர்தல் சமன்பாடு ஒற்றை அடுக்கு உட்கவர்லை மாதிரியாக்கப் பயன்படுகிறது. இந்த சமன்பாடானது, அனைத்து மேற்பரப்பு உறிஞ்சும் தளங்களும் உறிஞ்சும் இனங்களுடன் ஒரே மாதிரியான தொடர்பைக் கொண்டுள்ளன என்பதாகவும் மற்றும் ஒன்றோடொன்று தொடர்பு கொள்வதில்லை என்ற நிபந்தனையோடும் வெற்றிகரமாகப் பொருந்தும். 1974- ஆம் ஆண்டில் கெரார்டு எர்ட்டில் என்பார் குறை ஆற்றல் எதிர்மின்னி சிதறல் என்ற புதிய ஒரு உத்தியைக் கொண்டு பலேடியத்தின் பரப்பின் மீதான ஐதரசனின் உட்கவர்தலை முதன்முதலாக விவரித்தார்.  இதே போன்ற ஆய்வுகள் பிளாட்டினம், நிக்கல், மற்றும் இரும்பு போன்ற தனிமங்களுடன் தொடர்ந்தன. புறப்பரப்பு அறிவியலின் மிகச் சமீபத்திய மேம்பாடுகள் 2007-ஆம் ஆண்டிற்கான வேதியியலுக்கான நோபல் பரிசு வெற்றியாளர் கெரார்டு எர்ட்டிலின் புறப்பரப்பு வேதியியலுடன் தொடர்புடையவையாகும், குறிப்பாக பிளாட்டினத்தின் புறப்பரப்பின் மீது கார்பன் மோனாக்சைடு மூலக்கூறுகளின் இடைவினை குறித்த இவரது புலனாய்வுச் சோதனைகளுடன் தொடர்புடையவை எனலாம்.

மேற்கோள்கள் 

புறப்பரப்பு அறிவியல்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஏ. ஆர். சுப்பையா முதலியார்

ஏ. ஆர். சுப்பையா முதலியார் ஓர் இந்திய அரசியல்வாதி மற்றும் தமிழ்நாட்டில் முன்னாள் சட்டமன்ற உறுப்பினராக இருந்தார். இவர் 1957 ஆம் ஆண்டு நடைபெற்ற தேர்தலில் சங்கரன்கோவில் தொகுதியில் இருந்து இந்திய தேசிய காங்கிரஸ் கட்சியின் வேட்பாளராக போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1962 ஆம் ஆண்டு நடைபெற்ற  தேர்தலில் தென்காசி தொகுதியிலிருந்து இந்திய தேசிய காங்கிரஸ் வேட்பாளராகவும் மற்றும் 1967 ஆம் ஆண்டு தேர்தலில் கடையநல்லூர் தொகுதியில் சுயேட்சையாக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1971ஆம் ஆண்டு தேர்தலில் திராவிட முன்னேற்ற கழக கட்சியின் வேட்பாளராக போட்டியிட்டு கடையநல்லூர் தொகுதியில் இருந்து மீண்டும் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
திராவிட முன்னேற்றக் கழக அரசியல்வாதிகள்
ஏ. அ. சுப்பராஜா

ஏ. அ. சுப்பராஜா (A. A. Subbaraja) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். 1967 தேர்தலில் இராஜபாளையம் தொகுதியில் இருந்து சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

இராஜபாளையம் நகராட்சிக்கு நான்கு முறை நகர மன்ற தலைவராகவும் இரண்டு முறை துணை நகர மன்ற தலைவராகவும் ஏ. ஏ. சுப்பராஜா இருந்தார். 1967 ஆம் ஆண்டு முதல் 1970 ஆம் ஆண்டு வரை சட்டமன்ற உறுப்பினராகவும் ராஜபாளையம் நகர்மன்றத் தலைவராகவும், 2006 ஆம் ஆண்டு முதல் 2011 ஆம் ஆண்டு வரை நகர்மன்றத் துணைத்தலைவராகவும் இருந்தார். உடல்நலக் குறைவு காரணமாக தன்னுடைய 79 ஆவது வயதில் இவர் இறந்தார்.

ஏ. அ. சுப்பராஜா ஏ. ஏ. எஸ். சுசீலா தம்பதியருக்கு ஏ. ஏ. எஸ். சியாம் ராஜா, சுப்பராஜா, எஸ்.ஜே சுமதி, சுமித்திரா என்ற குழந்தைகள் இருந்தனர்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசியல்வாதிகள்
தமிழ்நாடு சட்டமன்ற உறுப்பினர்கள்
ஏ. பாலுசாமி

ஏ. பாலுசாமி (A. Baluchami) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார்.  நிலக்கோட்டை தொகுதியில் இருந்து அண்ணா திராவிட முன்னேற்றக் கழக வேட்பாளராக 1977, 1984 ஆம் ஆண்டு தேர்தல்களில் வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். 1980 தேர்தலில் சமானநாயக்கர் தொகுதியிலும் அவர் தேர்ந்தெடுக்கப்பட்டார்.

மதுரை மாவட்டத்தில் சோழவந்தான் பஞ்சாயத்து நகரில் அழகுமலை மற்றும் வெள்ளையம்மாளுக்கு முதல் மகனாக 1941 ஆம் ஆண்டு செப்டம்பர் மாதம் 25 ஆம் தேதியன்று பாலுசாமி பிறந்தார்.  சங்க காலத்தில் இந்த நகரம் பாண்டியர்களுக்கு சொந்தமானதாகும். சோழனுக்கும் பாண்டிய அரசுகளுக்கும் இடையே நடந்த போர் காரணமாக இந்தப் பெயர் ஏற்பட்டது என்று ஒரு பிரபலமான உள்ளூர் கட்டுக்கதை உள்ளது. ஊடுருவிய சோழ மன்னன், வைகை ஆற்றின் மூலம் பாசனம் செய்யப்பட்ட கிராமத்தின் தீவிர விவசாயம் மற்றும் இயற்கை அழகைக் கண்டு, பயபக்தியையும் பிரமிப்பையும் பெற்றார். காவிரி டெல்டா பகுதியை நினைவுபடுத்தியதால் அவர் போரை கைவிட்டார். அப்போது அந்த ஊருக்கு சோழவந்தான் [சோழன்+வந்தான்] என்று பெயர் சூட்டப்பட்டது. உவந்தன் என்றால் தமிழில் அசத்தல். ஆக்கிரமிப்பு மன்னர் கிராமத்தையும் அதன் செழிப்பான விவசாய சாகுபடியையும் கண்டு, வரலாற்றுப் புகழ்பெற்ற தஞ்சை கிராமங்களை விட  இங்கு விவசாயம் செழிப்பாக வளர்ந்ததாக புராணங்கள் கூறுகின்றன: மேலும் இந்த நகரத்தை "சின்ன தஞ்சை"  என்றும் அழைத்தனர்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட  முன்னேற்றக் கழக அரசியல்வாதிகள்
வை. பாலசுந்தரம்

வை. பாலசுந்தரம் , (13 ஏப்ரல் 1942 – 6 திசெம்பர் 2019) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். சென்னை மாநகராட்சியின்  மேயராக 1969–70ஆம் ஆண்டுகள் பதவி வகித்தார்.இவர் 1971 ஆம் ஆண்டு நடந்த சட்டமன்ற தேர்தலில், அச்சரப்பாக்கம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். சென்னையின் ஐம்பெரும் ஆளுமைகள் என்று அறியப்படுகிற ஐயா இளைய பெருமாள், சொல்லின் செல்வர் சக்திதாசன், பெரியவர் சுந்தரராசனார், டாக்டர் சேப்பன்  இவர்களோடு ஒரு இணைப் போராளியாகச்  செயலாற்றியவர்.அம்பேத்கர் மக்கள் இயக்கத்தின் நிறுவனத் தலைவருமாவார் .

பொதுத்துறை நிறுவனங்களுக்கான ஆய்வுக்குழுவின் சட்டமன்றக் குழுத்தலைவராகவும் செயற்பட்டார்.  அக்குழு சார்பாக வெளிநாடுகளுக்குப் பயணம் மேற்கொண்டு திரும்பிய அவர் அப்போது சென்னையில் கட்டத் தொடங்கியிருந்த அண்ணா மேம்பாலத்திற்கான மாதிரியாக, வரைபடம் ஒன்றைப் பரிந்துரைத்தார். அதன்படி அண்ணா மேம்பாலத்தின் அமைப்பு ஒழுங்கு செய்யப்பட்டது.  காவலர்களுக்கான கால்சட்டை பற்றிச் சட்டப்பேரவையில் இவர் எழுப்பிய கேள்வியின் பேரிலேயே முழுக்கால்சட்டையாக அது மாற்றப்பட்டது.

அம்பேத்கர் மக்கள் இயக்கம் தொடங்கப்பட்ட பின்னால் வைபா நடத்திய பேரணிகள், மாநாடுகள் தமிழக அரசியல் வரலாற்றில் குறிப்பிடத்தக்கவை.  1980களில் நிறையப் போராட்டங்களில் அமைப்பு ஈடுபட்டது.  குறிப்பாக அம்பேத்கரிய இயக்கங்கள் பெரும்பாலும் வடமாவட்டச் செல்வாக்கிலானதாக இருந்துவந்த நிலையில் வடக்கே தொடங்கப்பட்ட அமைப்பானது தென்மாவட்டங்களிலும் சற்றே விரிந்து செயல்பட்டதென்றால் அது அம்பேத்கர் மக்கள் இயக்கம்தான்.

விடுதலைச் சிறுத்தைகள் அமைப்பு மதுரை வட்டாரத்தில் செல்வாக்குப் பெறும்வரையிலும் இந்த அமைப்பே அப்பகுதியில் இயங்கியது. 1950களில் வாடிப்பட்டி பொட்டுலுபட்டியில் காந்திஜி பள்ளியைத் தொடங்கிய பொன்னுத்தாய் அம்மாள் அம்பேத்கர் மக்கள் இயக்க நிர்வாகியாக விளங்கினார். 1980களில் சங்கனாங்குளம் ஊரில் தலித் பெண்கள்மீது வன்முறை ஏவப்பட்டது.  திருமங்கலம் நாகராணி, வாடிப்பட்டி பஞ்சு கொல்லப்பட்டனர்.  இதற்கெதிரான போராட்டத்தை இந்த இயக்கமே நடத்தியது.  வாடிப்பட்டி பஞ்சுவுக்காகப் போராட்டம் நடக்கவிருந்த நிலையில் மேடை கொளுத்தப்பட்டது. வைபா காரின் மேல் ஏறிநின்று கூட்டத்தில் பேசினார். 1980களில் தமிழகத்தில் முதன்முதலாகப் பஞ்சாயத்துத் தேர்தல் அறிவிக்கப்பட்டபோது இடஒதுக்கீடு கோரி உச்சநீதிமன்றத்தில் வைபா வழக்கு தொடர்ந்தார். அதே தருணத்தில் மத்தியிலிருந்த காங்கிரஸ் அரசு ‘பஞ்சாயத்து ராஜ்நகர் பாலிகா’ என்ற மசோதாவைக் கொணர்ந்தது. அதுபற்றிய வழக்கில் நீதிமன்றம் வைபாவின் மனுவையும் கணக்கிலெடுக்கச் சொன்னது. எனவே அவர் வழக்கின் காரணத்தையும் சேர்த்துத்தான் உள்ளாட்சிகளிலும் இடஒதுக்கீட்டுக்கான தெளிவைப் பஞ்சாயத்து ராஜ்நகர் பாலிகா திருத்த மசோதாவில் இணைத்தனர்.

1985 இல் அமெரிக்காவின் அரிசோனா மாநில பல்கலைக்கழகத்தால் கௌரவ டாக்டர் பட்டம் பெற்றார்

மாண்புமிகு முன்னாள் முதலமைச்சர் செல்வி ஜெ.ஜெயலலிதா அவர்கள் 2001 ஆம் ஆண்டு வை.பா அவர்களுக்கு அம்பேத்கர் விருது வழங்கி கௌரவித்தார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
சென்னை நகரத்தந்தைகள்
2019 இறப்புகள்
5 ஆவது தமிழ்நாடு சட்டமன்ற உறுப்பினர்கள்
செ. பெருமாள்

செ. பெருமாள் (திசம்பர் 8, 1950 - சூலை 18, 2013) தமிழக அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியின்  சார்பாக ஏற்காடு சட்டமன்றத்தின் உறுப்பினராக 3 முறை தெரிவு செய்யப்பட்டவர். 1989-91, 1991-96, 2011-2013 ஆகிய ஆண்டுகளில் ஏற்காடு தொகுதி சட்டமன்ற உறுப்பினராக இருந்தார். இந்திய நாடாளுமன்றத்தின் மேல் சபைக்கு தமிழ்நாடு சார்பாக இந்திய நாடாளுமன்ற உறுப்பினராகவும் பணியாற்றினார்.

இவரின் தந்தை செம்மாக் கவுண்டர். சொந்த ஊர் பாப்பநாய்க்கன்பட்டி (ஆத்தூர் வட்டம்) ஆகும். தும்மல் அரசினர் உயர்நிலைப்பள்ளியில் 10ம் வகுப்பு வரை படித்திருந்த இவர் அஞ்சல் துறையில் பணியில் இருந்தார். அப்பணியை துறந்துவிட்டு 1989ம் ஆண்டு அதிமுகவின் ஜெயலலிதா அணி சார்பாக ஏற்காடு தொகுதியில் போட்டியிட்டு வெற்றி பெற்றார். கிழக்கு சேலம் மாவட்ட அதிமுகவின் துணை செயலாளராகவும் ஏற்காடு பகுதி அதிமுகவின் செயலாளராகவும் இருந்தார்.
 
2013, யூலை 18 அன்று மாரடைப்பு காரணமாக சேலத்திலுள்ள தனியார் மருத்துவமனையில் காலமானார். இவருக்கு சரோஜா என்ற மனைவியும் 4 மகன்களும் உள்ளனர்..

மேற்கோள்கள்

வெளி இணைப்புகள் 
 Profile on Rajya Sabha website 

1950 பிறப்புகள்
2013 இறப்புகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
அ. கணேஷ்குமார்

அ. கணேஷ் குமார்  (A. Ganeshkumar) இந்தியாவைச் சேர்ந்த ஓர் அரசியல்வாதியாவார். செஞ்சி தொகுதியில் இருந்து 14 ஆவது தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். பாட்டாளி மக்கள் கட்சி கட்சியை பிரதிநிதித்துவப்படுத்தினார். 

2016 ஆம் ஆண்டு நடைபெற்ற தேர்தலில் கே. எஸ். மஸ்தான் இவர் தொகுதியில் வெற்றி பெற்றார்.  

1984ஆம் ஆண்டு ஏப்ரல் மாதம் 26ஆம் தேதியன்று கனேஷ் குமார் சென்னையில்  பிறந்தார். பொறியியலில் முதுகலைப் பட்டமும் முனைவர் பட்டமும் பெற்றுள்ளார்.

மேற்கோள்கள் 

1984 பிறப்புகள்
வாழும் நபர்கள்
சென்னை அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
வி. ஏழுமலை

வி. ஏழுமலை என்பவர் ஓர் இந்திய அரசியல்வாதியும்,  இவர் இந்திய நாடாளுமன்ற உறுப்பினராக தமிழ்நாட்டின், ஆரணி மக்களவைத் தொகுதியிலிருந்து, அதிமுக வேட்பாளராக, 2014 ஆம் ஆண்டு இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் செஞ்சி சட்டமன்ற தொகுதியின்  முன்னாள் உறுப்பினர் ஆவார். இவர் விழுப்புரம் மாவட்டம் (வடக்கு) எம்.ஜி.ஆர். மன்ற மாவட்ட செயலாளராக 2014 இல் இருந்து செயல்பட்டு வருகிறார். இவரின் சொந்த ஊர் செஞ்சிக்கு அருகே உள்ள அன்னமங்கலம் ஆகும்.

மேற்கோள்கள் 

16வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
விழுப்புரம் மாவட்ட நபர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
1955 பிறப்புகள்
இரா. சிங்காரம்

இரா. சிங்காரம் (R. Singaram; பிறப்பு 15 சூலை 1941) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1989 மற்றும் 1991 ஆம் ஆண்டு தேர்தல்களில் பேராவூரணி சட்டமன்றத் தொகுதியில் இருந்து இந்திய தேசிய காங்கிரசு கட்சியின் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
9 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
என். ஆர். ரெங்கராஜன்

என். ஆர். ரெங்கராஜன் (N. R. Rengarajan) என்பவர் ஒர் தமிழக அரசியல்வாதி ஆவார். மேலும் இவர் தமிழ்நாடு சட்டமன்ற முன்னாள் உறுப்பினர் ஆவார். இவர் சட்டமன்ற உறுப்பினராக தமிழ் மாநில காங்கிரஸ்  சார்பில் 2001 ஆண்டு தேர்தலிலும், தமிழ்நாடு சட்டமன்றத் தேர்தல், 2011, தமிழ்நாடு சட்டமன்றத் தேர்தல், 2006 ஆகியவற்றில் இந்திய தேசிய காங்கிரசு சார்பிலும் பட்டுக்கோட்டை சட்டமன்றத் தொகுதியில் வெற்றி பெற்றார்

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்ட நபர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
எல். பாலராமன்

இல. பாலராமன் ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார். இவர் 1967, 1984 மற்றும் 1989 ஆகிய ஆண்டுகளில் நடைபெற்ற மக்களவைத் தேர்தல்களில், வந்தவாசி தொகுதியில் இருந்து, இந்திய தேசிய காங்கிரசு வேட்பாளராகப் போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

பின்னர் 1996ஆம் ஆண்டு நடந்த சட்டமன்றத் தேர்தலில், தமிழ் மாநிலா காங்கிரசு (மூப்பனார்) கட்சி வேட்பாளராகப் போட்டியிட்டார். இவா்  வேலூர் மாவட்டம் மேட்டுப்பாளையம் கிராமத்தில் பிறந்தார். இது வேலூர் நகரம் அருகில் உள்ளது. இவர் நிலஉரிமையாளரான வரதா கவுண்டரின் பேரன் ஆவார்.

மேற்கோள்கள் 

11வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
8வது மக்களவை உறுப்பினர்கள்
9வது மக்களவை உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேலூர் மாவட்ட மக்கள்
தமிழ்நாட்டைச் சேர்ந்த மக்களவை உறுப்பினர்கள்
ஏ. கே. மூர்த்தி

ஏ. கே. மூர்த்தி (பிறப்பு: 12 சூலை 1964), பாட்டாளி மக்கள் கட்சியின் துணை பொது செயலாளர், முன்னாள் நாடாளுமன்ற உறுப்பினர் ஆவார், இவர் அடல் பிகாரி வாஜ்பாய் தலைமையிலான தேசிய ஜனநாயக கூட்டணி அரசில்  மத்திய ரயில்வே துறை இணை  அமைச்சராக பதவி வகித்தார்.

தமிழ்நாட்டில், விழுப்புரம் மாவட்டத்தில் உள்ள செஞ்சி வட்டத்தில் கீழ்மாம்பட்டு  என்ற சிறியகிராமத்தில் விவசாயக் குடும்பத்தில் பிறந்தார். அவர் தனது பள்ளிப்படிப்பை சொந்த கிராமத்தில் முடித்தார். 
பின்னர் அண்ணாமலை பல்கலைக்கழகத்தில் சமூகவியல் பிரிவில் முதுகலை பட்டம் பெற்றார். பின்னர் சென்னையில் சொந்தமாக காய்கறிகள் மற்றும் பழங்கள் வணிகம் மற்றும் போக்குவரத்து சேவைகள் தொடங்கினார்.

இந்நிலையில் பா.ம.க நிறுவனர் ராமதாஸ் தனது கட்சியை ஆரம்பித்திருந்தார். ஏ.கே.மூர்த்தி தனது அரசியல் வாழ்க்கையை ஒரு சாதாரண கட்சி உறுப்பினராக  தொடங்கி  கட்சியின் துணை பொது செயலாளர் ஆனார். அவர் முதல் முறையாக 1999 இல் செங்கல்பட்டு  மக்களவை தொகுதியில்  பாமக சார்பாக போட்டியிட்டு அதிக ஓட்டுகள் வித்தியாசத்தில் வெற்றி பெற்றார். 13 வது லோக் சபாவாகும்.

ஏ. கே. மூர்த்தி 2002 ஆம் ஆண்டு சூலை 1 ஆம் தேதி  மத்திய அமைச்சரவையில் இடம் பிடித்தார். சூலை 2ஆம் தேதி ரயில்வே இணை அமைச்சரானார். குழந்தைகளுடன் பயணம் செய்யும் பெண்களின் வசதிக்காக 2002 ஆம் ஆண்டு செப்டம்பர் மாதம் 20 ஆம் தேதி இரயில்களில் தொட்டில் குழந்தை திட்டத்தை அறிமுகம் செய்தார்.

ஏ.கே.மூர்த்தி இரண்டாவது முறையாக 2004 ல் செங்கல்பட்டு மக்களவைத் தொகுதிக்கு போட்டியிட்டு, மிகப்பெரிய வித்தியாசத்தில் வெற்றி பெற்று, 14 வது மக்களவைக்கு தேர்ந்தெடுக்கப்பட்டார். அவர் செங்கல்பட்டு மக்களவைத் தொகுதியின் நாடாளுமன்ற உறுப்பினராக  இருந்தார். இவர் 10 ஆண்டுகள் நாடாளுமன்ற உறுப்பினராக இருந்தார். ஏ.கே.மூர்த்தி இரசாயன மற்றும் உரம் தயாரித்தல், கிராமப்புற மேம்பாடு, பொதுமக்களிடமிருந்து, சட்ட மற்றும் நீதித்துறை நாடாளுமன்ற நிலைக்குழுவின் உறுப்பினராகவும் இருந்தார். அவர் இந்த குழுக்களின் விவாதங்களில் தீவிரமாக பங்கு பெற்றார் மற்றும் ஏழைகளுக்காகவும், பிற்படுத்தப்பட்டோர் நலனுக்காகவும் குரல் கொடுத்தார். ஏ.கே.மூர்த்தி ஒரு  நாடாளுமன்ற உறுப்பினராக, தொடக்கக் கல்வி, பொது விநியோக முறை, கிராமப்புற போக்குவரத்து ஆகியவற்றில் கவனம் செலுத்தினார்.

மேற்கோள்கள் 

13வது மக்களவை உறுப்பினர்கள்
14வது மக்களவை உறுப்பினர்கள்
1964 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
பாட்டாளி மக்கள் கட்சி அரசியல்வாதிகள்
இந்திய அமைச்சர்கள்
ஏ. பெரியண்ணன்

ஏ. பெரியண்ணன்   (இறப்பு: 15 நவம்பர், 1996) ஓர் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 சட்டமன்றத் தேர்தல்களில், புதுக்கோட்டை தொகுதியிலிருந்து, திராவிட முன்னேற்றக் கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1996 இறப்புகள்
இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
டி. தங்கப்பன்

டி. தங்கப்பன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 தேர்தலில் இராமநாதபுரம் தொகுதியிலிருந்து, திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. பி. அன்பழகன்

கே. பி. அன்பழகன் (K. P. Anbazagan, பிறப்பு: 30 ஏப்ரல் 1958)) ஓர் தமிழக அரசியல்வாதி ஆவார். இவர் 1996 இல் ஊராட்சிக் குழு உறுப்பினராக அ.தி.மு.க.வில் தன் அரசியல் வாழ்வைத் துவக்கியவர். பாலக்கோடு சட்டமன்ற தொகுதியிலிருந்து 2011 மற்றும் 2016 ஆம் ஆண்டுகளில் தமிழக சட்டமன்றத்திற்குத் தேர்ந்தெடுக்கப்பட்டார். அ.தி.மு,க. அரசில் செய்தி விளப்பரத்துறை அமைச்சராக பொறுப்பு வகித்தவர். தருமபுரி மாவட்ட செயலாளராக கட்சியில் பதவி வகிக்கிறார். 2016 ஆண்டு அமைக்கப்பட்ட அமைச்சரவையில் தொழிற்கல்வி உள்ளிட்ட உயர் கல்வி , மின்னணுவியல், அறிவியல் & தொழில் நுட்பவியல் துறை அமைச்சராக நியமிக்கப்பட்டார்.

இவா் தமிழக அரசின் முன்னாள் உயா்கல்வித்துறை தொழில்நுட்பத்துறை அமைச்சராக இருந்தாா்.

2021 ஆம் ஆண்டில் நடைபெற்ற சட்டமன்றத் தேர்தலில் பாலக்கோடு தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள் 

1958 பிறப்புகள்
வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தருமபுரி மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
டி. பி. ஆறுமுகம்

டி. பி. ஆறுமுகம் ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் திருச்செங்கோடு தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். பின்னர் 2001இல் இவர் மீண்டும் போட்டியிட்டு, அனைத்து இந்திய அண்ணா திராவிட முன்னேற்ற கழகத்தின் வேட்பாளரான சி. பொன்னையனிடம் தோல்வி அடைந்தார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ஆர். சின்னசாமி

ஆர். சின்னசாமி (R. Chinnasamy) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971, 1984 மற்றும் 1989 ஆம் ஆண்டுகளில் நடந்த சட்டமன்றத் தேர்தல்களில், தர்மபுரி சட்டமன்றத் தொகுதியிலிருந்து, திராவிட முன்னேற்றக் கழக கட்சி வேட்பாளராக போட்டியிட்டுத், தமிழ்நாடு சட்டமன்றத்திற்குத்,  தேர்ந்தெடுக்கப்பட்டார்.

இவர் தருமபுரி மாவட்ட செயலாளராக ஏறத்தாழ 15 ஆண்டுகள் செயலாற்றி வருகிறார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தருமபுரி மாவட்ட நபர்கள்
5 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
புவிசார் விலை நிர்ணயமுறை

சந்தைப்படுத்தலில் புவிசார் விலைமுறை (Geographical pricing) என்பது, சந்தையில் வாங்குபவரின் புவியியல் இருப்பிடத்தைப் பொறுத்து அடிப்படைப் பட்டியல் விலையை மாற்றுவதற்கான நடைமுறையாகும். இந்த விலை பல்வேறு இடங்களுக்குச் செல்லும் போக்குவரத்துச் செலவையும்  உள்ளடக்கும்.

புவிசார் விலை  அறுதியிடல் முறையில் பல வகைகள் உள்ளன:

கலம்வரை விலைமுறை (Free on Board origin - FOB origin)  
தொழிற்சாலை அல்லது கிடங்கில் இருந்து சரக்கை எடுத்துச் செல்லக்கூடிய போக்குவரத்துச் செலவு வாங்குபவரின் பொறுப்பாகும். இம்முறையில் வாங்கப்பட்ட சரக்கு அதன் இருப்பிடத்திலிருந்து நகர்த்தப்பட்டவுடனேயே, வாங்கியவரே அதன் உரிமையாளராவார். போக்குவரத்து ஏற்பாடுகளை விற்பவரோ அல்லது வாங்குபவரோ மேற்கொள்ளலாம்.

சீரான வழங்கல் விலைமுறை (Uniform delivery pricing)
இது அஞ்சல்வில்லை விலைமுறை (postage stamp pricing) என்றும் அழைக்கப்படுகிறது. இம்முறையில் அனைவருக்கும் ஒரேமாதிரியான விலை நிர்ணயிக்கப்படுகிறது.

மண்டல விலைமுறை (Zone pricing)
இம்முறைப்படி, எடுத்துச்செல்ல வேண்டிய தொலைவு அதிகரிக்கும்போது விலையும் அதிகரிக்கும். தொழிற்சாலை அல்லது அல்லது கிடங்கினை மையமாகக் கொண்டு விலை மண்டலங்களைக் குறிக்கும் ஒருமையங்கொண்ட வட்டங்கள் வரைபடத்தில் வரைந்து கொள்ளப்படுகின்றன. ஒவ்வொரு வட்டமும் ஒரு விலை மண்டலத்தின் எல்லையை வரையறுக்கும். இதில் வட்டங்களைப் பயன்படுத்துவதற்குப் பதிலாக புவியியல், மக்கள் அடர்த்தி, போக்குவரத்து, உள்கட்டமைப்பு, கப்பல் செலவு ஆகியவற்றை  உள்ளடக்கும் ஒழுங்கற்ற வடிவ விலையெல்லைகளையும் வரைந்து கொள்ளலாம். (மண்டல விலையிடல் என்பது உண்மையான போக்குவரத்துச் செலவைவிட, தேவை மற்றும் வழங்கலின் சந்தை நிலவரங்கள் போன்ற உள்ளூர் போட்டி நிலைகளை  உள்ளடக்கும் விலைகளை நடைமுறைப்படுத்தலையும் குறிக்கலாம்).

மண்டல விலைமுறை, அமெரிக்காவில் பெட்ரோல் தொழிற்துறையில் நடைமுறையில் இருப்பது போல், போட்டியாளர்கள், வாகன எண்ணிக்கை, சராசரி போக்குவரத்து ஓட்டம், மக்கள் அடர்த்தி, புவியியல் போன்ற சிக்கலான காரணிகளின் அடிப்படையில் பெட்ரோல் விலை அறுதியிடப்படுகிறது.

அடிப்படைப் புள்ளி விலைமுறை (Basing point pricing)
இம்முறையில் சில நகரங்கள் அடிப்படைப் புள்ளிகளாகக் கொள்ளப்படுகின்றன. ஒரே அடிப்படைப் புள்ளியிலிருந்து அனுப்பப்படும் சரக்குகளுக்கு ஒரேமாதிரியான விலை  அறுதியிடப்படுகிறது.

அனுப்புக் கட்டணம் உள்ளடக்கிய விலைமுறை (Freight-absorption pricing)
இம்முறையில் சரக்கை விற்பவரே முழு/பகுதி போக்குவரத்துச் செலவை ஏற்றுக்கொள்கிறார். இதனால் சரக்கின் விலையில் குறிப்பிட்டளவு குறைவதால் இது விற்பனையை அதிகரிக்கக்கூடிய உத்தியாகக் கருதப்படுகிறது.

மேற்கோள்கள்

தகவல் வாயில்கள்

வெளியிணைப்புகள் 
Zones of Contention in Gasoline Pricing (LA Times)

பன்னாட்டு வணிகம்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஒழுங்குமுறை சட்டம், 1773

ஒழுங்குமுறை சட்டம், 1773 (Regulating Act, 1773) இந்தியத்துணைக் கண்டத்தில் செயல்படும் கிழக்கிந்திய கம்பெனியின் செயல்பாடுகளை மேம்படுத்தவும், கட்டுப்படுத்தவும், ஒருங்கிணைக்கவும்   ஐக்கிய இராச்சியத்தின் நாடாளுமன்றத்தால் இயற்றப்பட்ட சட்டமாகும். ஒழுங்கு முறை சட்ட விதிகள் கிழக்கிந்திய கம்பெனியின் நீதி மற்றும் நிர்வாகத்தை மேம்படுத்தாத காரணத்தினால், 1784ல் பிட்டின் இந்தியா சட்டம் நிறைவேற்றப்பட்டது.

பின்னணி
1773ல் கிழக்கிந்தியக் கம்பெனி நிதிச் சுமையால் தத்தளித்தது.ஐக்கிய இராச்சியத்தின் நுகர்வு பொருட்களை இந்தியத் துணைக் கண்டத்தில் விற்கவும், நறுமணப் பொருட்களை இறக்குமதி செய்யவும், கிழக்கிந்திய கம்பெனி அவசியமாயிற்று.

ஒழுங்குமுறை சட்டத்தின் விதிமுறைகள்
 கிழக்கிந்திய கம்பெனியின் இயக்குனர்களின் பதவிக் காலம் ஒராண்டிலிருந்து நான்காண்டாக உயர்த்தப்பட்டது. அவர்களில் நான்கில் ஒரு பங்கினர் ஆண்டுதோறும் ஓய்வு பெறுவர்.
 பிரித்தானிய அரசிற்கு கம்பெனி ஆண்டு தோறும் 6% பங்கு ஈவுத்தொகை (dividend) வழங்க வேண்டும்.
கிழக்கிந்திய கம்பெனியின் அதிகாரிகள் மற்றும் ஊழியர்கள் தனிப்பட்ட முறையில் உள்ளூர் மக்களிடம் வணிகம் செய்வதோ அல்லது பரிசுப் பொருட்கள் அல்லது கையூட்டு வாங்குவது தடை செய்யப்பட்டது.
 வங்காள இராஜதானியின் ஆளுநர் வாரன் ஹேஸ்டிங்ஸ்,  கிழக்கிந்திய கம்பெனியின் தலைமை ஆளுநராக நியமிக்கப்பட்டதால், பம்பாய் மாகாணம் மற்றும் சென்னை மாகாணங்களின் ஆளுநர்கள் தனித்து இயங்காது,  வங்காள ஆளுநரின் கீழ் செயல்பட்டனர். தலமை ஆளுநர் பதவிக் காலம் ஐந்தாண்டுகள் ஆகும்.
 இச்சட்டம் கிழக்கிந்திய கம்பெனியின் மையப்படுத்தப்பட்ட அரசு நிறுவ காரணமாயிற்று. வங்காள ஆளுநருக்கு நீதி, நிர்வாகம், வணிகம் போன்ற துறைகளில் ஆலோசனை வழங்க நான்கு பேர் கொண்ட நிர்வாகக் குழு அமைக்கப்பட்டது. நிர்வாகக் குழுவின் முடிவில் கருத்து வேறுபாடு இருப்பின் வாக்கெடுப்பின் மூலம் முடிவில் எடுக்கப்படும். இக்குழுவின் தலைவரான தலைமை ஆளுநருக்கும் ஒரு வாக்கு உண்டு.
 1774ல் கல்கத்தா வில்லியம் கோட்டையில் உச்ச நீதிமன்றம் அமைக்கப்பட்டது. கம்பெனி நிர்வாகத்தினரும் மற்றவர்களும் பிரித்தானிய நீதி முறைகளை கடைப்பிடிக்கவும், வழக்குகளில் தீர்ப்பளிக்கவும், ஒரு தலைமை நீதிபதியும், மூன்று துணை நீதிபதிகள் நியமிக்கப்பட்டனர்.

இதனையும் காண்க
 பிட்டின் இந்தியா சட்டம்

மேற்கோள்கள்

அடிக்குறிப்புகள்

பிரித்தானியக் கிழக்கிந்தியக் கம்பனி
இந்திய வரலாறு
பிரித்தானிய இந்தியா
மிர்-202 நுண்ணிய ஆர் என் ஏ முன்னோடி குடும்பம்

மூலக்கூறு உயிரியலில் மிர் 202 நுண்ணிய ஆர் என் ஏ (mir-202 microRNA) என்பது குட்டையான குறிமுறையற்ற இரைபோ கருவமிலம் ஆகும். பல்வேறு வழிமுறைகளின்போது மற்ற மரபணுக்களின் பண்புகள் வெளிப்படுவதை ஒழுங்குபடுத்தும் பணியை நுண் ஆர் என் ஏ செய்கிறது. சுண்டெலி மரபணுத்தொகுதியில் உள்ள மிர்-202 ஒரு புறமரபியல் அமைப்பிற்குள் முழுமையாக அமைந்துள்ளது, அதேசமயம் மனிதனில் இது ஒரு பிரியிணைவு சந்திப்பில் உள்ளது.

மேலும் பார்க்க 
 நுண் ஆர் என் ஏ

மேற்கோள்கள்

மேலும் படிக்க 

 
 
 
 
 
 		

குறு ஆர்.என்.ஏ
 நுண் ஆர்.என்.ஏ முன்னிலைக் குடும்பங்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சுஜாதா அறக்கட்டளை விருது

சுஜாதா அறக்கட்டளை விருது என்பது எழுத்தாளர் சுஜாதாவின் நினைவை ஒட்டி, உயிர்மை இதழுடன் இவ்விருதுகள் வழங்கப்படுகிறது. இவ்விருது 2009 ஆண்டு முதல் வழங்கப்பட்டு வருகிறது.  சுஜாதா பிறந்த தினமான மே 3 ஆம் தேதி இலக்கியம் மற்றும் இணையம் சார்ந்து 6 விருதுகள் வழங்கப்படுகின்றன.

விருது பிரிவுகள்

 கவிதை
 சிறுகதை
 புதினம்
 உரைநடை
 இணையம்
 கட்டுரை நூல்
 சிற்றிதழ்

என ஆறு பிரிவுகளில் விருதும் பரிசும் வழங்கப்படுகிறது.

பரிசும் பாராட்டும்

ஒவ்வொரு துறைக்குமான விருதுக்குப் பத்தாயிரம் உரூபாய் பரிசும், பாராட்டுப் பத்திரமும் வழங்கப்படுகிறது.

விதிமுறைகள்

முதல் நான்கு பிரிவுகளில் அந்தந்த ஆண்டு வெளிவந்த நூல்களில் 2 பிரதிகள் அனுப்பப்படவேண்டும். எழுத்தாளரோ பதிப்பாளரோ, அல்லது வாசகர்களோகூட நூல்களை அனுப்பலாம். எழுத்தாளரைப்பற்றிய தகவல்கள் மற்றும் முகவரி தனித்தாளில் எழுதி நூல்களுடன் அனுப்பவும். நூல்களில் எதுவும் குறிக்கப்படவேண்டியதில்லை.

5 ஆவது பிரிவில் தமிழின் சிறந்த வலைப்பதிவு அல்லது இணையதளத்திற்கு வழங்கப்படும். அந்த இணைய தளத்தை அல்லது வலைப்பதிவை நடத்துபவர்கள் தம்மையும் தமது இணைய பக்கங்களையும் பற்றிய சிறு குறிப்புடன் அதில் வெளிவந்த முக்கியமான ஆக்கங்களின் பத்து சுட்டி(link)களையும் அனுப்பவேண்டும்.

விருது பெற்றவர்கள் துறை விவரம்

கவிதைக்கான விருது

மேற்கோள்கள்

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தமிழ் இலக்கிய விருதுகள்
தமிழ் நூல்கள்
இ. பெர்னாண்டோ

இ. பெர்னாண்டோ ஒர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், திராவிட முன்னேற்றக் கழகம் சார்பில் திருச்செந்தூர் சட்டமன்றத் தொகுதியில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இரா. அமிர்தராஜ்

இரா. அமிர்தராஜ் (R. Amritharaj)(சனவரி 6, 1943) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1977ஆம் ஆண்டு தமிழ்நாடு சட்டசபைக்கு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் திருச்செந்தூர் தொகுதியில் போட்டியிட்டு தேர்ந்தெடுக்கப்பட்டார். இவர் உடன்குடி பகுதியை சார்ந்தவர்.

மேற்கோள்கள் 

தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தூத்துக்குடி மாவட்ட நபர்கள்
6 ஆவது தமிழ்நாடு சட்டமன்ற உறுப்பினர்கள்
ஏ. எம். அமீத் இப்ராஹிம்

ஏ. எம். அமீத் இப்ராஹிம் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு நடந்த சட்டமன்றத் தேர்தலில், கடலாடி தொகுதியில் இருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

‎

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய முஸ்லிம்கள்
9 ஆவது தமிழ்நாடு சட்டமன்ற உறுப்பினர்கள்
சாஜிட்டேரியா நாட்டன்ஸ்

சஜிட்டேரியா நத்தான்ஸ் (Sagittaria natans) என்பது நீர்வாழைக் குடும்பத்தைச் சேர்ந்த ஒருவகை பூக்கும் தாவரமாகும். இது வட ஐரோப்பிய மற்றும் ஆசிய கண்டங்களைத் தாயகமாக கொண்டது. இது செயற்கை நீர்வாழ் அழகுதாவரங்களாக தொட்டிகளிலும் செயற்கைக் குளங்களிலும் வளர்க்கப்படுகிறது. இது உருசியா கூட்டமைப்பு பகுதிகளிலும், பின்லாந்து, சுவீடன், மங்கோலியா, யப்பான், கொரியா, கசக்கஸ்தான் மற்றும் சீனா (குறிப்பாக கெய்லோங்சியாங், சிலின் மாகாணம், லியாவோனிங், உள் மங்கோலியா, சிஞ்சியாங் மாகாணங்கள்) போன்ற நாடுகளிலும் பரவலாகக் கண்டறியப்பட்டுள்ளது.

இந்நீர்வாழ்த் தாவரம் மெதுவாகச் செல்லும் மற்றும் நீர்த்தேக்கமுள்ள பகுதிகளான குளம் மற்றும் சிற்றோடைகளில் வளரும் தன்மையுடையது. நேர்வரிசையில் இதய அல்லது அம்பு வடிவ மிதக்கும் இலைகளைக் கொண்டுள்ளது.

சான்றுகள்

நீர்த் தாவரங்கள்
ஒருவித்திலைத் தாவரங்கள்
தாவரவியல் பெயருடையக் கட்டுரைகள்
எம். அம்பிகாபதி

எம். அம்பிகாபதி (M. Ambigapathi) என்பவர் இந்திய அரசியல்வாதியும் முன்னாள் தமிழ்நாடு சட்டப் பேரவை உறுப்பினரும் ஆவார். இந்தியப் பொதுவுடமைக் கட்சியின் சார்பில் வேட்பாளராக தேர்வு செய்யபட்டு 1977 மற்றும் 1980 ஆம் ஆண்டுகளில் நடைபெற்ற தேர்தல்களில் மன்னார்குடி சட்டமன்றத் தொகுதியில் இருந்து இரண்டு முறையும் சட்டப் பேரவை உறுப்பினராக தேர்ந்தெடுக்கப்பட்டார்

மேற்கோள்கள் 

வாழும் நபர்கள்
சட்டப் பேரவை உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
கே. சமரசம்

முனைவர் கோ. சமரசம் (K. Samarasam) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார்.

காவேரிப்பட்டினம் சட்டமன்றத் தொகுதியிலிருந்து அண்ணா திராவிட முன்னேற்ற கழக கட்சியின் சார்பாகப் போட்டியிட்டு 1977, 1980  மற்றும் 1984 ஆம் ஆண்டுகளில் நட்டைபெற்ற தேர்தல்களில் வெற்றி பெற்று மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
இந்திய அரசியல்வாதிகள்
ராஜேந்திரன் (ஆண்டிமடம்)

ராஜேந்திரன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும்ஆவார். இவர் 1996 ஆம் ஆண்டு நடந்த தமிழக சட்டமன்றத் தேர்தலில் ஆண்டிமடம் தொகுதியிலிருந்து, பாட்டாளி மக்கள் கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

குறிப்புகள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
பாட்டாளி மக்கள் கட்சி அரசியல்வாதிகள்
பி. ஆர். சீனிவாச படையாச்சி

பி. ஆர். சீனிவாச படையாச்சி ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1962 ஆகிய ஆண்டுகளில் நடந்த சென்னை மாநில சட்டமன்றத் தேர்தல்களில், கடலூர் சட்டமன்றத் தொகுதியிலிருந்து, இந்திய தேசிய காங்கிரசு கட்சி வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
கடலூர் மாவட்ட நபர்கள்
2 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
இ. புகழேந்தி

இ. புகழேந்தி  (E. Pugazhendi) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989, 1996 மற்றும் 2001 ஆம் ஆண்டு நடந்த சட்டமன்றத் தேர்தல்களில்,  கடலூர் சட்டமன்றத் தொகுதியிலிருந்து, திராவிட முன்னேற்றக் கழக (திமுக) சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவரது தந்தையின் இரெ. இளம்வழுதியும் திமுக அரசியலர் ஆவார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
12 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
கடலூர் மாவட்ட நபர்கள்
தக்காளிச் சட்னி

தக்காளிச் சட்னி என்பது சிற்றுண்டியுடன் தொட்டுச் சாப்பிடும் ஒரு வகை உணவுப் பொருள் ஆகும். இந்த உணவுப் பொருள் தக்காளியைப் பிரதானமாகப் பயன்படுத்திச் செய்யப்படுகிறது. இது இட்லி, தோசை, பூரி, சப்பாத்தி போன்றவற்றிற்குத் துணை உணவாக அல்லது தொடுகறியாகப் பயன்படுத்தப்படுகிறது.

தேவையான பொருட்கள் 
 வெங்காயம் - 2
 தக்காளி - 2
 பூண்டு - 8 பல்
 காய்ந்த மிளகாய் - 4 
 தேவையான அளவு உப்பு.

செய்முறை
மேற்கண்ட அனைத்தையும் நன்றாக வதக்கி தேவையான உப்புடன் அரைத்துத் தாளிக்க வேண்டும்.

இவற்றையும் பார்க்கவும்
 தேங்காய் சட்னி

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழர் உணவுகள்
சட்னி

மேற்கோள்கள்
சி. அன்பழகன்

சி. அன்பழகன் (S. Anbalagan)(பிறப்பு செப்டம்பர் 7, 1949) என்பவர் இந்திய அரசியல்வாதி ஆவார். இவர் நாமக்கல் மாவட்டம் கணேசபுரத்தினைச் சேர்ந்தவர். முதுகலைப் பட்டதாரியான அன்பழகன் நாமக்கல் மாவட்ட ஊராட்சி ஒன்றிய பள்ளியில் 10 ஆண்டுகளாகத் தலைமை ஆசிரியரகப் பணியாற்றியுள்ளார். 1991ஆம் ஆண்டு தமிழ்நாடு சட்டமன்றத்திற்குந் நடைபெற்றத் தேர்தலில் நாமக்கல் சட்டமன்றத் தொகுதி அதிமுக வேட்பாளராகப் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார். இந்திய நாடாளுமன்ற மாநிலங்களவைக்கு தமிழ்நாட்டு உறுப்பினராக, அண்ணா திராவிட முன்னேற்றக் கழகத்தின் சார்பில் 2009ஆம் ஆண்டு அன்பழகன் தேர்ந்தெடுக்கப்பட்டார். தற்பொழுது அன்பழகன், அம்மா மக்கள் முன்னேற்றக் கழகத்தின் துணைத்தலைவர் (தலைவராக கூடுதல் பதவி) வகிக்கின்றார்.  தமிழ்நாடு சட்டமன்றத் தேர்தல், 2021ஆம் ஆண்டு நடைபெற்றத் தேர்தலில் இராசிபுரம் சட்டமன்ற தொகுதியில் அமமுக சார்பில் போட்டியிட்டு தோல்வியுற்றார்.

மேற்கோள்கள்  

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
ஏ. நாராயணன்

ஏ. நாராயணன் (A. Narayanan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் சமத்துவ மக்கள் கட்சியை சார்ந்தவரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், அகில இந்திய சமத்துவ மக்கள் கட்சி , அண்ணா திராவிட முன்னேற்றக் கழகம் கூட்டணி கட்சி சார்பில் நாங்குனேரி சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகக் கட்சியை பிரதிநிதித்துவப்படுத்துகிறார்..

மேற்கோள்கள் 

தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
ஏ. நாஞ்சில் முருகேசன்

ஏ. நாஞ்சில் முருகேசன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியைச் சேர்ந்தவராவார்.

மேற்கோள்கள் 

கன்னியாகுமரி மாவட்ட நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
புஷ்பா லீலா அல்பான்

டாக்டர். புஷ்பா லீலா அல்பான் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பத்மநாபபுரம் தொகுதியில் இருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் திராவிட முன்னேற்ற கழகம் கட்சியைச் சேர்ந்தவர் ஆவார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
இசக்கி சுப்பையா

இ. சுப்பையா (E. Subaya) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் அம்பாசமுத்திரத்தைச் சேர்ந்தவர். 2011, 2021 தமிழ்நாடு சட்டப் பேரவைத் தேர்தல்களில் அம்பாசமுத்திரம் தொகுதியிலிருந்து இரண்டு முறை தேர்ந்தெடுக்கப்பட்டு தமிழ்நாடு சட்டமன்ற உறுப்பினரானார். இவர் அண்ணா திராவிட முன்னேற்ற கழகத்தின் சார்பாக தேர்ந்தெடுக்கப்பட்டார்.

முதலமைச்சர் ஜெயலலிதாவால் சட்ட, நீதிமன்ற மற்றும் சிறைச்சாலை அமைச்சராக 2011ஆம் ஆண்டு மே மாதத்தில் நியமிக்கப்பட்டார். பின்னர் இதே ஆண்டின் சூலை மாதத்தில் பதவி நீக்கம் செய்யப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்‎
16 ஆவது தமிழ்நாடு சட்டமன்ற உறுப்பினர்கள்
திருநெல்வேலி அரசியல்வாதிகள்
திருநெல்வேலி மாவட்ட நபர்கள்
காதர் பாட்ஷா

காதர் பாட்ஷா (எஸ். வெள்ளைச்சாமி) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1971 தேர்தலில் முதுகுளத்தூர் தொகுதியிலிருந்து சுயேட்சை வேட்பாளராகவும் 1971 தேர்தலில் திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். 1989 தேர்தலில் மீண்டும் தேர்ந்தெடுக்கப்பட்டார்.

மேற்கோள்கள் 

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இராமநாதபுரம் மாவட்ட நபர்கள்
5 ஆவது தமிழ்நாடு சட்டமன்ற உறுப்பினர்கள்‎
9 ஆவது தமிழ்நாடு சட்டமன்ற உறுப்பினர்கள்
எம். கே. செல்வராஜ்

எம். கே. செல்வராஜ், (M. K. Selvaraj) ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர், 2011 ஆம் ஆண்டு நடைபெற்ற தமிழக சட்டமன்றத் தேர்தலில், சேலம் தெற்கு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
வெ. பன்னீர்செல்வம்

வெ. பன்னீர் செல்வம்  (பி. 1955)  என்பவர் இந்திய தமிழ் அரசியல்வாதி ஆவார். இவர் இந்திய நாடாளுமன்றத்தின் சேலம் மக்களவைத் தொகுதி உறுப்பினர் ஆவார். இவர்  2014 ஆம் ஆண்டு நடைபெற்ற  நாடாளுமன்றத் தேர்தலில் அதிமுக  கட்சியின் சார்பில் மக்களவை உறுப்பினராகத்  தேர்ந்தெடுக்கப்பட்டார்.

இவர் சேலத்தில் அ.இ.அ.தி.மு.க கட்சியின் துணை செயலாளர் ஆவார். இவர் 2006-2011 ஆம் ஆண்டு காலக்கட்டத்தில் சேலம் மாநகராட்சி மாமான்ற உறுப்பினராக இருந்தார்.

மேற்கோள்கள் 

16வது மக்களவை உறுப்பினர்கள்
1955 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
சேலம் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
இரா பெர்னாடு

இரா பெர்னாடு ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 சட்டமன்றத் தேர்தலில், கன்னியாகுமரி மாவட்டத்தில் உள்ள, குளச்சல் தொகுதியிலிருந்து, திராவிட முன்னேற்ற கழக வேட்பாளராக, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
எஸ். செம்மலை

செ. செம்மலை என்பவர் ஓர் தமிழக அரசியல்வாதி மற்றும் முன்னாள் அமைச்சராவார். இவர் சேலம் தொகுதியிலிருந்து தேர்ந்தெடுக்கப்பட்டு இந்தியாவின் நாடாளுமன்ற உறுப்பினராக உள்ளார். இவர் மீது "கொலை செய்ய முயற்சி" (ஐபிசி பிரிவு -307) மற்றும் " ஒரு பெண் தனது கணவன் அல்லது கணவனது  உறவினரால் கொடூரமாகக் கொடுமைப்படுத்துதல்" (ஐபிசி பிரிவு -498 ஏ) தொடர்பான ஒரு குற்றச்சாட்டு உள்ளது.

இவர் முன்னர், தாரமங்கலம் தொகுதியில் 1980 ஆம் ஆண்டு நடைபெற்ற தமிழ்நாடு சட்டமன்ற தேர்தலில் சுயேட்சை வேட்பாளராகவும், 1984 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். மேலும் இவர் ஓமலூர் தொகுதியில் இருந்து 2001 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராக தேர்ந்தெடுக்கப்பட்டு,
 2001 தமிழக அமைச்சரவையில் நல்வாழ்வுத்துறை அமைச்சராக பொறுப்பு வகித்தார்.2016ல் தற்காலிக சபாநாயகராக பணியற்றினார்.

மேற்கோள்கள் 

15வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
சேலம் மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக முன்னாள் அமைச்சர்கள்
12 ஆவது தமிழ்நாடு சட்டமன்ற உறுப்பினர்கள்
1945 பிறப்புகள்
தமிழ்நாடு கல்வி அமைச்சர்கள்
எம். மணிகண்டன்

எம். மணிகண்டன் (M. Manikandan) ஒரு இந்திய அரசியல்வாதியும், 15 ஆவது தமிழ்நாடு சட்டமன்ற உறுப்பினரும் ஆவார். இவர் இராமநாதபுரம் சட்டமன்றத் தொகுதியிலிருந்து அனைத்திந்திய அண்ணா திராவிட  முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.

அப்போது, தமிழக முதல்வராக இருந்த ஜெயலலிதா 2016 ஆம் ஆண்டு மே மாதத்தில் இவரை தகவல் தொழில்நுட்பத்துறை அமைச்சராக நியமித்தார். இவருக்கு, இது தமிழ்நாடு அரசின் முதல் அமைச்சரவைப் பதவியாகும்.

மேற்கோள்கள் 

வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழக முன்னாள் அமைச்சர்கள்
அண்ணாமலைப் பல்கலைக்கழ முன்னாள் மாணவர்கள்
ஆ. பாலையா

ஆ. பாலையா (A. Pauliah)(பிறப்பு 31 திசம்பர் 1935) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். நாகர்கோயில் இசுகாட் கிறித்துவக் கல்லூரி மற்றும் இந்துக் கல்லூரியில் கல்வி பயின்றுள்ளார். இவர் 1971, இடைத்தேர்தல், 1989 மற்றும் 1991 தேர்தல்களில் குளச்சல் தொகுதியில் இருந்து இந்திய தேசிய காங்கிரஸ் கட்சியின் வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
கன்னியாகுமரி மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
5 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
என். கே. பழனிசாமி

என். கே. பழனிசாமி என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1971 ஆகிய ஆண்டுகளில் நடைபெற்ற சட்டமன்றத் தேர்தல்களில், பெருந்துறை தொகுதியில் இருந்து, இந்தியக் கம்யூனிஸ்ட் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

சட்டப் பேரவை உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
தமிழ்ப் பொதுவுடமைவாதிகள்
எப். எம். இராஜரத்தினம்

எப். எம். ராஜரத்தினம் என்பவர் ஒரு தமிழக அரசியல்வாதி,  மற்றும் முன்னாள் சட்டமன்ற உறுப்பினர் ஆவார். 1984 தேர்தலில் கன்னியாகுமரி மாவட்டத்தில் கொளச்சல் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட நபர்கள்
தமிழ்நாடு சட்டமன்ற உறுப்பினர்கள்
போர் மன்னலிங்கேசுவர் கோயில்

போர் மன்னலிங்கேசுவரர் திருக்கோயில் திருவண்ணாமலை அடுத்த மங்கலம் கிராமத்தில் அமைந்துள்ளது. 

திருவண்ணாமலை - வந்தவாசி சாலையில் திருவண்ணாமலையில் இருந்து சுமார் 15 கி.மீ தொலைவில் அமைந்துள்ள மங்கலம் என்னும் கிராமத்தில் பேருந்து நிலையத்திற்கு அருகில் இந்தக் கோயில் அமைந்துள்ளது. கிராம தெய்வமாக உள்ள போர் மன்னலிங்கேசுவரர் மரத் தேரில் வடிவமைக்கப்பட்டிருக்கிறார். நான்கு சக்கரங்கள் கொண்ட அழகிய பீடம் அமைந்த தேரின் மீது நின்ற கோலத்தில் உள்ளார். தனது தலை மீது லிங்கத்தினைத் தாங்கியும் வலது கையில் கத்தியுடன், இடது கை சிம்மத்தின் வாலைப் பிடித்து அடக்குவது போன்றும் அமைக்கப்பட்டுள்ளார்.

போர் மன்னலிங்கேசருக்கு அருகில் உள்ள காளியம்மனுக்குப் பூசைகள் முடிந்த பிறகே இவருக்குப் பூசை செய்யப்படுகிறது. மாசி மாதம் 5 நாட்கள் உற்சவம் நடைபெறுகிறது.

மேற்கோள்கள்

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
திருவண்ணாமலை மாவட்டத்திலுள்ள கோயில்கள்
ஏ. ராஜேந்திரன்

ஏ. ராஜேந்திரன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தல்களில், போளூர் தொகுதியிலிருந்து, திராவிட முன்னேற்ற கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
திருவண்ணாமலை மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ஈரோடு புத்தக திருவிழா

ஈரோடு புத்தகத் திருவிழா (Erode Book Festival) என்பது தமிழ்நாட்டின் ஈரோட்டில், ஒவ்வொரு ஆண்டும் ஏற்பாடு செய்யப்படும் புத்தகக் கண்காட்சியாகும். மக்கள் சிந்தனைப் பேரவை என்ற சமூக அமைப்பால் இத்திருவிழா ஏற்பாடு செய்யப்படுகிறது. தமிழ் நாட்டின் இரண்டாவது மிகப் பெரிய புத்தகத் திருவிழாவாக சென்னை புத்தகத் திருவிழாவிற்கு அடுத்து இடத்தைப் பெற்றுள்ளது.

கண்காட்சியின் உருமாற்றமே கலாச்சார விழா 
ஈரோடு புத்தக திருவிழா 12 நாள் நிகழ்ச்சியாக நடைபெறுகிறது. பல்வேறு புத்தக வெளியீட்டாளர்கள், வெளியிட்ட புத்தகங்களை விற்பனைக்குக் காட்சிப்படுத்தப்படுவது மட்டுமல்லாது,  சிறந்த பேச்சாளர்களின் மேடைச் சொற்பொழிவுகள், ஆராய்ச்சியாளர்களையும் புத்தக வெளியீட்டாளர்களையும் சிறப்பித்தல், பள்ளி மாணவர்களின் கலைநிகழ்ச்சிகள் எனப் பல்வேறு நிகழ்ச்சிகள் விழாவில் நடைபெறுகின்றன.

கண்காட்சி நடைபெறும்  இடம் மற்றும் காலம் 
பொதுவாக ஒவ்வோர் ஆண்டும் சூலை மாதத்தின் கடைசி வாரம் முதல் ஆகத்து மாதத்தின் மூன்றாவது வாரம் ஆகியவற்றிற்கு இடையேயுள்ள எதாவது 12 நாட்களுக்கு இத்திருவிழா நடைபெறும். ஈரோடு, வ.உ.சி. (V.O.C.) பூங்கா அருகில் உள்ள நகராட்சி மைதானத்தில் வழக்கமாக நடைபெறுகிறது. 230 புத்தக வெளியீட்டாளர்கள் பங்கு கொண்டு கடைகளை அமைக்கின்றனர். புத்தகத் திருவிழா மூலம் சராசரியாக ஆறு கோடி ரூபாய் வருவாய் ஈட்டப்படுகிறது. கண்காட்சி காலை 11 மணி முதல் இரவு 9.30 மணி வரை திறந்திருக்கும். புத்தகத் திருவிழாவிற்கு அனுமதி இலவசம்.

பிரபலங்கள் பங்கேற்பு 
கலாச்சார விழாவின் ஒரு பகுதியாக, பல்வேறு பிரபலங்கள் வெவ்வேறான தலைப்புகளில் பேச இங்கு அழைக்கப்படுகின்றனர். இந்தியாவின் முன்னாள் சனாதிபதியான டாக்டர்.ஏ.பி. ஜே. அப்துல் கலாம் இந்த விழாவில் பங்கேற்று இரண்டு முறை உரையாற்றியுள்ளார். நடிகர் சிவகுமார், இசையமைப்பாளர் இளையராஜா, புஷ்பவனம் குப்புசாமி,சுகி சிவம்,சாலமன் பாப்பையா,  போன்ற பிற பிரபலங்களும் இவ்விழாவில் அடிக்கடி பங்கேற்பவர்களாவர்.

ஜி. டி. நாயுடு விருது 
2016 ஆம் ஆண்டில், புத்தக விழாவின் ஒரு பகுதியாக, அறிவியல் துறையில் இளம் ஆராய்ச்சியாளர்களை கௌரவிப்பதற்காக ஜி. டி. நாயுடு விருது உருவாக்கப்பட்டது. மேலும் இந்த விருதுக்கு இந்திய கண்டுபிடிப்பாளரும் பொறியியலாளருமான கோபால்சாமி துரைசாமி நாயுடுவின் பெயரிடப்பட்டுள்ளது. ஆராய்ச்சி செய்யும் இளைஞர்களை ஊக்குவிக்கும் விதமாக இவ்விருது வழங்கப்படுகிறது. விருதுடன் ஒரு லட்சம் ரொக்கப்பணமும் வழங்கப்படுகிறது.

ஈரோடு புத்தக திருவிழா -2017 
ஈரோடு புத்தக கண்காட்சியின் 13 ஆவது பதிப்பு 2017 ஆகத்து  மாதம் நான்காம் தேதி முதல் 2017 ஆகத்து 15 ஆம் தேதி வரை  12 நாட்களுக்கு வ.உ.சி. (V.O.C.) பூங்கா  அருகே உள்ள நகராட்சி மைதானத்தில் நடைபெறத் திட்டமிடப்பட்டுள்ளது. .

குறிப்பு 
Varalaragivitta Varugai : Dr.APJ Abdul Kalam's presence at Erode Book Festival

மேற்கோள்கள்

வெளியிணைப்புகள் 
 Official Website in Tamil
 Official Website in English

ஈரோடு
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஜே. எஸ். ராஜு

ஜே. எஸ். ராஜு ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967, 1971, மற்றும் 1980 ஆகிய ஆண்டுகளில் நடந்த சட்டமன்றத் தேர்தல்களில், பெரம்பலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்